b'\n_START_ARTICLE_\nTropska ki\xc5\xa1na \xc5\xa1uma\n_START_PARAGRAPH_\nImenom tropska ki\xc5\xa1na \xc5\xa1uma naziva se vegetacijski oblik koji se sre\xc4\x87e samo u tropskim klimatskim podru\xc4\x8djima._NEWLINE_Za ove je \xc5\xa1ume karakteristi\xc4\x8dan gusti, visoki "krov" od li\xc5\xa1\xc4\x87a i vrlo bogata flora i fauna. Ne postoji razdoblje vegetacijskog mirovanja. Pored koraljnih grebena, u ovim podru\xc4\x8djima je najve\xc4\x87a gusto\xc4\x87a vrsta na svijetu._NEWLINE_Tropske ki\xc5\xa1ne \xc5\xa1ume (uvijek zelene pra\xc5\xa1ume ili d\xc5\xbeungle) tvore ekolo\xc5\xa1ke sisteme prilago\xc4\x91ene toploj klimi. Osnovno obilje\xc5\xbeje ove klime su prosje\xc4\x8dna godi\xc5\xa1nja temperatura od 25\xc2\xb0C s kolebanjima od 0,5-0,6\xc2\xb0C izme\xc4\x91u godina, i dnevnim temperaturnim amplitudama od 6-10\xc2\xb0C. Pored toga, godi\xc5\xa1nja koli\xc4\x8dina padalina je iznad 2.500 mm, pa vi\xc5\xa1e od sedam mjeseci godi\xc5\xa1nje vlada humidna klima, kad je koli\xc4\x8dina padalina ve\xc4\x87a od isparavanja._NEWLINE_Tropske \xc5\xa1ume se rasprostiru tropskim podru\xc4\x8djima Ju\xc5\xbene i Srednje Amerike, Afrike i Ju\xc5\xbene Azije kao i Australije, s obje strane ekvatora. Iznimka su podru\xc4\x8dje Anda u Ju\xc5\xbenoj Americi i pasatno-monsunsko podru\xc4\x8dje Isto\xc4\x8dne Afrike._NEWLINE_Procijenjeno je da su 1950. tropske ki\xc5\xa1ne \xc5\xa1ume pokrivale 16-17 milijuna km\xc2\xb2, dakle oko 11% povr\xc5\xa1ine Zemlje. Do 1980. je 50% tih \xc5\xa1uma uni\xc5\xa1teno ljudskim djelovanjem, a proces uni\xc5\xa1tavanja je nastavljen i jo\xc5\xa1 uvijek traje._NEWLINE_Dnevni raspored u tropskoj ki\xc5\xa1noj \xc5\xa1umi_NEWLINE__NEWLINE_- 6.00 sati                    sunce vrlo brzo izlazi - \xc5\xa1uma je u magli (20\xc2\xb0C)_NEWLINE_- do 10.00 sati                puno vode isparava (20\xc2\xb0C-25\xc2\xb0C)_NEWLINE_- do 13.30 sati                nastaju veliki oblaci (28\xc2\xb0C)_NEWLINE_- izme\xc4\x91u 14-17.00 sati         sna\xc5\xbene oluje/pljuskovi u ki\xc5\xa1nom razdoblju (izme\xc4\x91u 30\xc2\xb0C i 31\xc2\xb0C)_NEWLINE_- nakon 17.00 sati             sunce ponovo sja (28\xc2\xb0C)_NEWLINE_- 18.00 sati                   sunce brzo zalazi (26\xc2\xb0C)_NEWLINE_- nakon 18.00 sati             mrak je (no\xc4\x87u su temperature izme\xc4\x91u 20\xc2\xb0C i 23\xc2\xb0C)_NEWLINE_vidi i ki\xc5\xa1ne \xc5\xa1ume umjerenih podru\xc4\x8dja_NEWLINE_Tropska klima'